,Ես պարզապես հմայված էի Կիլիկիայով,- շարունակում է Կլոդ Մութաֆյանը,- սիրահարվեցի նրան առաջին հայացքից Սիրահարվեցի արտասովոր ամրոցներին, դրանք հայոց պատմության ահռելի ժամանակաշրջանի վկաներն էին: Այդ պատմության մեջ կային բոլորը` եւ՜ թուրքերը, եւ՜ բյուզանդացիները, եւ՜ ռոմանական ժողովուրդները, այսինքն ֆրանկները` իրենց խաչակրաց արշավանքներով, այնտեղ կային եւ՜ մոնղոլները, եւ՜ արաբները Եվ այդ ամենի կենտրոնում` հայե՜րըե : Այդ հետաքրքրությունից ծնվեցին պատմագիտական հետազոտություններ` նվիրված Մերձավոր Արեւելքի միջնադարյան շրջանի խնդիրներին, Կիլիկիայի հայկական պետության պատմությանը, մշակույթին, աշխարհաքաղաքական ու դիվանագիտական դերին, Արցախի պատմության խնդիրներին Դրան նախորդեցին ուսումը Փարիզի մանկավարժական ինստիտուտում, բյուզանդագիտության խնդիրների խոր ուսումնասիրությունը Սորբոնի համալսարանում, գիտահետազոտական բազմամյա աշխատանքը, որի արդյունքներն ընդհանրացվեցին եւ հաջողությամբ պաշտպանվեցին դոկտորական ատենախոսությամբ: